**London történelmi múltú Billingsgate halpiacáról fenntartható módon fuvaroznak, ezzel is csökkentve a főváros széndioxid-terhelését**

* A londoni Billingsgate Piac negyven halkereskedője részt vesz egy fenntartható áruszállítási kísérletben, amit közösen szervezett meg a City of London Corporation, a DHL Supply Chain és a Ford Pro
* A becslések szerint mostanáig a pilot-program mintegy 37 százalékos CO₂-kibocsátást eredményezett; ez 949 fuvar során jött össze London zsúfolt belvárosi útjain, jelentős mértékben csökkentve a légszennyezést
* A történelmi múltú halpiac árusai időt és pénzt spórolnak azzal, hogy összevonják kiszállításaikat, és a fuvarokat a Ford Pro hálózatba kapcsolt autóflottájával, többek közt egy tisztán elektromos hajtású Ford E-Transittal végzik

**LONDON, 2022. augusztus 2.** – A City of London Corporation, a DHL Supply Chain és a Ford Pro közös fenntarthatósági fuvarkísérletbe fogtak London történelmi múltú Billingsgate Piacán, hogy felmérjék, hogyan csökkenthető a kiszállításokból eredő autóforgalom, illetve hogyan javítható ezzel kapcsolatban a levegő minősége és a vásárlók elégedettsége.

A Billingsgate negyven árusa vesz részt a márciusban indított és augusztusig tartó pilot-programban, ami a londoni céges ügyfeleknek (köztük a legrangosabb fővárosi éttermeknek) történő áruszállításra összpontosít.

Sok kereskedő saját haszonjárművel oldja meg ezeket a szállításokat, de a nap nagy részében ezeket az autókat nem használják. A City Corporation listába szedte azokat a rendszeres fuvarokat, amelyekkel elkerülhetők a párhuzamos kiszállítások, így kevesebb járműre lehet szükség.

Ezek után a Billingsgate Piac tulajdonosa és működtetője, a City Corporation megszervezte a mostani kísérleti projektet, bevonva a munkába a DHL Supply Chain vállalatot és a Ford Pro jármű- szoftver- és szerviztámogatását is. 1

A 18 hetes közös munka komoly lehetőségeket tárt fel, amelyek egyaránt előnyösek a kereskedők és a környezet számára. A szokásos üzletmenethez képest mintegy 37 százalékkal csökkent a CO₂-kibocsátás2; ez 949 fuvar során jött össze London zsúfolt belvárosi útjain, ahol a halakat kiszállító járművek összesen 23.961 kilométerrel kevesebbet futottak az új módszer szerint. Ez nemcsak az emissziót, hanem a költségeket is csökkentette, vagyis az érintett cégek eredményesebben működhettek.

A program tökéletesen beleillik a City Corporation azon törekvésébe, hogy innovatív megoldásokkal csökkentse nagybani piacai környezeti terhelését, beleértve a Billingsgate, a Smithfield és a New Spitalfields piacok tervezett áthelyezését a Dagenham Dokkba. A piac parkolójában töltőpontot is kiépítettek az elektromos hajtású járművek számára.

**A Billingsgate árusainak esettanulmányai**

**Youssef Archi** az Ish Deafood igazgatója. Standja 2015 óta működik Billingsgate-ben, ellátva a halkereskedőket Londonban és környékén. A vállalkozás eddig két haszonjárművel intézte a kiszállításait.

“A fuvarszolgáltatás napról napra jobban működik, úgyhogy többé nem is használjuk a saját járműveinket. Ezelőtt ha új ügyfelet szereztünk, új járműre is szükségünk volt, ami mindig újabb problémát jelentett. Mostantól viszont csak arra kell összpontosítanunk, hogy egyre több ügyfelet találjunk.”

**Mark Button** a Barney's Billingsgate Ltd. ügyvezető igazgatója; a cég már 60 éve foglalkozik a zselés angolna és kagyló nagykereskedelmével a Billingsgate-ben. A stand leggyakoribb vásárlói londoni és környékbeli éttermek, üzletek, halkereskedők és háztartások.

A pilot-program segítségével új vásárlókat is tudtak szerezni.

„Általában nem szerződöm új vevőkkel, ha nem esnek útba a szokványos fuvar-útvonalaimon. Most már a kiszállító szolgálaton keresztül tudom elküldeni az árut, ami még aznap megérkezik. Ez olcsóbb megoldás, mintha a vevők jönnének ide, és annál is, mintha én szállítanék hozzájuk. Ráadásul a környezetnek is jó, ha kevesebb autót használunk.”

**Jeff Steadman** a Chamberlain & Thelwell Ltd. igazgatója. A vállalat 1981 óta szállít halat londoni és környékbeli szállodákba és éttermekbe. Steadman saját járműflottával dolgozik, és előfordul, hogy egy nap kétszer-háromszor is szállít árut ugyanannak a vevőnek.

“Ahogy London fejlődik, úgy a piac is változik. 2030-ra sok nagyváros zöldebb lesz, és egyre inkább előtérbe kerül az elektromos hajtás. Egy ilyen szolgáltatás nagyon jó dolog a piac számára, hiszen a vevők értékelni fogják, ha az elektromos járművek révén zöldebbé válunk. Mindenkinek csökkentenie kell a karbonlábnyomát!”

**Chris Hayward, a City of London Corporation elnöke így nyilatkozott:**

“Történelmi múltú nagybani piacaink évszázadok óta szolgálják a londoniakat. Ám a klímaváltozás árnyékában ideje megváltoztatni az üzletmenetünket.

Ez a kísérlet bebizonyította, hogy a kiszállítás új módszerei nemcsak mérséklik a károsanyag-kibocsátást és az autóforgalmat, hanem jobb szolgáltatást is kínálnak, méghozzá árusaink és vásárlóik számára egyaránt.

Piac-áttelepítési programunk – amelynek keretében áthelyezzük a Billingsgate, a Smithfield és a New Spitalfields piacokat a Dagenham Dokkba – sokkal több innovatív megoldást biztosít majd az alacsony karbonkibocsátású áruszállításra, nagyban csökkentve a piac ki- és bemenő fuvarainak számára.”

**Tutu Akinkoye, a DHL Supply Chain brit és ír leányvállalatainak GoGreen vezetője elmondta:**

“Örülünk a kísérlet eredményeinek, amelyek megerősítenek minket abban a meggyőződésünkben, hogy ne csupán ‘tisztán égessünk’ a fenntartható alternatív üzemanyagok és hajtásláncok alkalmazásával, hanem ‘kevesebbet égessünk’ az energia- és üzemanyag-fogyasztás csökkentésével.

Legalább ennyire örülünk a kereskedőkkel és partnerekkel való együttműködésünknek is, akárcsak annak, amit ez a stratégiai jelentőségű projekt a londoni nagybani piacok vásárlóinak kínál: az áruk széles választékának, a szállítási lehetőségek bőségesebb skálájának, és hogy a termékek fenntarthatóbb módon juthatnak el az éttermekbe, a kereskedésekbe és a fogyasztókhoz Londonban és környékén.

Mindebben az a legizgalmasabb, hogy ez a megoldás más, hasonló kihívásokkal szembesülő városokban is működhet, és nemcsak az Egyesült Királyságban, hanem bárhol a világon.”

**Hans Schep, a Ford Pro európai vezérigazgatója szerint:**

“Miután egyesítettük a Ford Pro szakértelmét a City of London és a DHL Supply Chain tapasztalatával, tisztán láthatóvá vált, hogy a Ford Pro szoftver-alapú, fenntartható szolgáltatásai milyen hatékony megoldást jelenthetnek ügyfeleink problémáira – ebben az esetben például a hatalmas halpiac szállítási feladatainak hatékony összehangolására, ami egyben a város zsúfolt forgalmát is enyhíti.

A Ford Pro segítségével a vállalkozások könnyen növelhetik produktivitásukat, miközben fenntarthatóbb módon működnek, mi pedig támogatjuk őket az elektromos jövőre való átállásban.”

A hét Ford Pro hűtőkocsit (köztük egy tisztán elektromos hajtású Ford E-Transitot3) érzékelőkkel szerelték fel, amelyek valós idejű adatokkal látták el a [Ford Pro Telematikát](https://fordpro.fordpresskits.com/?p=Intelligence) 4 és rendelkezésre állási időt optimalizáló FORDLiive 5 rendszert, ami segít a flottaüzemeltetőknek folyamatosan figyelemmel követni járműveik hatékonyságát és műszaki állapotát.

A hálózatba kapcsolt járművek adatai alapján a Ford Flottairányítás ellenőrzi és kezeli a motorolaj élettartamát, az AdBlue szintjét és az abroncsnyomást, csökkentve a váratlan meghibásodások miatti állásidőt. A flottakezelők még a defektekről vagy a szélvédő megrepedéséről is értesítést kapnak, így időben intézkedhetnek a javításról, minimumra csökkentve ezzel a kieső fuvarok okozta problémákat.

# # #

1 A Ford Pro a Ford Motor Company piacvezető globális üzletága, amelynek célja a céges partnerek produktivitásának és fenntartható működésének javítása a hálózatba kapcsolt járművek, szoftverek és szolgáltatások megbízható platformja révén. 2021-ben a Ford már zsinórban a hetedik éve számít az első számú haszonjármű-márkának az európai piacon (Ausztriában, Belgiumban, Csehországban, Dániában, Finnországban, Franciaországban, Németországban, Görögországban, Magyarországon, Írországban, Olaszországban, Hollandiában, Norvégiában, Lengyelországban, Portugáliában, Romániában, Spanyolországban, Svédországban, Svájcban és Törökországban). További információ a Ford Pro működéséről: [www.ford.co.uk/commercial-vehicles/discover/innovation/about-fordpro](https://www.ford.co.uk/commercial-vehicles/discover/innovation/about-fordpro).

2 A DHL Supply Chain elemzése a dízelmotoros járművek 14 hét alatt regisztrált járműadatai alapján.

3 A WLTP-szabvány alapján. A 317 km-t elérő hatótávolság (WLTP-alapú célérték) teljesen feltöltött akkumulátorra értendő, az aktuális szériától és akkumulátor-konfigurációtól függ. A tényleges hatótávolságot olyan tényezők is befolyásolhatják, mint a külső körülmények, a vezetési stílus, az út jellege, a jármű állapota, a lítiumion akkumulátor kora és állapota.

4 Beépített modemmel vagy kiegészítő plug-in eszközzel (PID) felszerelt járművekben. Modem aktiválást igényelhet. A Ford Telematika használatához előfizetés szükséges. A szolgáltatásra a Felhasználási Feltételekben leírtak vonatkoznak. A telematikai szolgáltatások és funkciók működése, illetve a járműadatokhoz való hozzáférés a kompatibilis hálózat rendelkezésre állásától függ. A technológia, a mobilhálózatok és a járművek fejlődése korlátozhatja a csatlakoztatott szolgáltatások és funkciók működését.

5 A hálózaton keresztül elérhető járműadatokhoz a márkakereskedések és szervizek kizárólag az ügyféllel megkötött szerződés alapján férhetnek hozzá, és kizárólag azért, hogy tanácsot adjanak az ügyfeleknek a jármű szervizelését illetően, illetve hogy lehetővé tegyék a szakszerviz számára a meghibásodások előzetes diagnosztizálását, még mielőtt a jármű bekerül a műhelybe. A szolgáltatás elérhetősége a piactól és a szakszerviz részvételétől függhet.

***A City of London Corporation*** *A City of London Corporation a Square Mile irányító testülete, amelynek célja egy életteli és jól prosperáló város kialakítása, támogatva a sokszínű és fenntartható London működését a világszerte sikeres Egyesült Királyságban.* [*www.cityoflondon.gov.uk*](http://www.cityoflondon.gov.uk)

***A City Corporation Piac-áttelepítési Programja*** *A Piac-áttelepítési Programot (MCP) a City of London Corporation dolgozta ki, hogy a három történelmi múltú piacot – Billingsgate (hal), New Spitalfields (gyümölcs és zöldség) és Smithfield (hús) – közös helyszínen egyesítse. A City Corporation legfontosabb célja a kiváló minőségű piaci környezet megteremtése, amely továbbra is hasznosan szolgálja Londont és a délkeleti régiót, ám mindegyik piacnak számos sürgető és bonyolult kihívással kell szembenéznie. Az épületek állapota és minősége elmarad attól, ami egy modern nagybani piactól elvárható. Ez az épületek számos hiányossága mellett azt is jelenti, hogy az ott működő vállalkozások számára folyamatosan gondot jelent a magas színvonal és a növekedés fenntartása. Végül a Dagenham Dokkot választották ki az egyetlen olyan helyszínként, ami biztosíthatja a piacok hosszú távú jövőjét. Ez a megoldás segít majd csökkenteni az elviselhetetlen mértékű forgalmi torlódásokat London központjában, javítja a főváros levegőminőségét, és felszabadítja a mostani helyszíneket új otthonok építéséhez és a City Corporation Culture Mile terveinek megvalósításához. További információ:*[*https://www.wholesalemarkets.co.uk/*](https://gbr01.safelinks.protection.outlook.com/?url=https%3A%2F%2Fwww.wholesalemarkets.co.uk%2F&data=04%7C01%7C%7C389a3db7acb34ae8e72b08d955c13142%7C9fe658cdb3cd405685193222ffa96be8%7C1%7C0%7C637635110500765453%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=pX4PeJaF6l0WsFyedAHFKheLEYoL4LpxJTh7a29UT5g%3D&reserved=0)*.*

***A DHL***

*A* ***DHL*** *a világ vezető logisztikai vállalata. A DHL divízió páratlan logisztikai portfólióval rendelkezik az országos és nemzetközi szintű csomagküldés, az e-kereskedelmi szállítmányozás és kiszállítás, a nemzetközi expressz közúti, légi és tengeri szállítmányozás és az ipari beszállítói lánc menedzsment területein. A vállalat körülbelül 380.000 embert foglalkoztat a világ több mint 220 országában és régiójában. A DHL biztonságos és megbízható módon kapcsolja össze az embereket és a vállalkozásokat, elősegítve ezzel a kereskedelem globális és fenntartható működését. A cég speciális megoldásokat kínál a növekvő piacok és iparágak számára, beleértve a technológiát, a tudományokat és az egészségügyet, a mérnöki munkát, a gyártó- és az energia-szektort, a közúti mobilitást és a kiskereskedelmet, ezért a DHL a „világ logisztikai vállalataként” működik.*

*A DHL a Deutsche Post DHL Csoport része. 2021-ben a Csoport több mint 81 milliárd euro bevételt ért el. Fenntartható üzleti megoldásaival, valamint társadalmi és környezetvédelmi elkötelezettségével a Csoport pozitív hatást gyakorol a világra. A Deutsche Post DHL Csoport célja, hogy 2050-re nulla károsanyag-kibocsátásúvá alakítsa logisztikai folyamatait.*

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. Mindemellett a Ford megalapozza piacvezető pozícióját a mobilitási megoldások, köztük az önvezető technológiák terén, és a Ford Motor Credit Company révén pénzügyi szolgáltatásokat is nyújt. A Ford mintegy 182.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban mintegy 41.000 alkalmazottat, az összevont, illetve nem összevont közös vállalkozásokkal együtt pedig mintegy 55.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (10 saját tulajdonú vagy összevont közös vállalat és 4 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**2000 Szentendre Galamb J. 3. |  |
|  | Tel: +36 26 802802 |  |